Odense Adresse-Contoirs Efterretninger, 1848-04-27
- Samme Blad vil vide, at Elben er blokeret af engelske Orlogskibe. J Haderslev og Kolding gik i Tirsdags det med stor Bestemthed fortalte Rygte, at Engellænderne vare komne til Rendsborg, ja Veile, Avis indeholder følgende Skrivelse: "Onsdag Morgen Kl. 7 1/2. Jntet Nyt i Nat. Hermed en Seddeel fra Kommandanten i Haderslev, saalydende: Enhver Soldat, til hvilket Vaaben han end hører, som paa Grund af falske Rygter og ugrundede Formodninger er ilet Nordpaa, beordres herved til ufortøvet atter at drage sønderpaa, og søge sin Fane. Endnu staae Fjendens Sager, ikke bedre end vore, ja en Dragon har bragt den Efterretning fra Flensborg, at vore Venner Engellænderne i Nat have besat Rendsborg. Men vi ville ikke lade Fremmede alene drive Fjenden tilbage. Haderslev den 26 April 1848, Kl. 1 Eftermiddag. S. Lundbye, Commandant i Haderslev." - (Fra Engelland meldes, at Admiral Napier, som det synes den 16de eller 17de, har erholdt Ordre til ufortøvet at begive sig fra Dublin til Kork og at heise sit Flag paa Linieskibet "St. Vincent"; imidlertid synes Lord Palmerstons Erklæring i Underhuset den 19de ikke at tyde paa, at der dengang var givet Ordre til krigersk Medvirkning fra Engellands Side). En Reisende, som forlod Sønderborg den 25de om Middagen saae endeel Skibe nærme sig og hørte en Officeer sige, at de havde 15,000 Mand svenske Tropper ombord. (Maaskee de samme Skibe, om hvilke vi igaar berettede, at de skulde være seete ved Ærø, nogen Stadfæstelse paa Rygtet have vi ikke erholdt). Statsminister Lehmann er igaar vendt tilbage. til Kjøbenhavn fra London med gode Efterretninger. Den danske Sag er i Engelland saa populær, som i Mands Minde intet udenlandsk Anliggende har været i dette Land, der, som bekjendt, er saa fordybet i sine egne Forhold og Jnteresser, at det kun er en ganske sjelden Undtagelse, naar det skjænker et udenlandsk Spørgsmaal nogen alvorlig Opmærksomhed. Dette er imidlertid i høi Grad Tilfældet med Hensyn til det lumpne Overfald mod Danmark, som har bragt alle de gamle Blodets Sympathier og alle de ridderlige Følelser, der slumre paa Bunden af det engelske Hjerte, i høist ualmindelig Bevægelse. Alle engelske Blade uden en eneste Undtagelse have taget Parti for Danmark; de fleste og bedste føre endog et meget heftigt Sprog imod det Brud paa Tro og Love, imod den Krænkelse af al Folkeret og Ære, hvori Tydskland, har gjort sig skyldigt, ved at styrte sig over det saa langt svagere Danmark. Navnlig gjælder dette om det mægtigste af alle Jordens Blade, om Times, som hver Dag indeholder de stærkeste Artikler, blandt Andet nogle Breve, hvis Stil Man hos os maaskee vil gjenkjende, og som ikke kunne have været uden betydelig Virkning, siden den preussiske Minister i London har fundet det passende, i Anledning af dem, ved løgnagtige Anecdoter personligen at injuriere Statsminister Lehmann i en officiel Skrivelse til Lord Palmerston. Da de engelske Blade i Engelland ere den offentlige Menings baade Tjener og Skaber, vil Man af denne Eenstemmighed kunne slutte sig til Stemningen hos Folket, og Folkevillien er, som Gud og hver Mand vitterligt, i Engelland den høieste Lov. Beretningen om Seiren ved Bau vakte i hele London en saadan Glæde, som om den havde været vundet af en engelsk Armee; men stærkest af alle Beviser for den engelske Folkemening er den Enthusiasme, hvormed i Parlamentet ethvert Lovtalens Ord for Danmark, ethvert Fordømmelsens og Forsmædelsens Udtryk mod Preussen, er blevet optaget, og det ikke af noget enkelt Parti, men af det hele Huus, ligefra den ivrigste Høitorv og til den meest republikanske Chartist.